शहीद जून की जयंती पर 100 यूनिट रक्तदान - रोहतक, 5 दिसम्बर 2016 - भारतीय सेना के सर्वोच्च सम्मान अशोक चक्र एवं शौर्य चक्र विजेता शहीद मेजर राजीव कुमार जून की 47वीं जयंती गांव गद्दी खेड़ी में मनाई गई। शहीद मेजर राजीव कुमार जून राजकीय माध्यमिक विश्वविद्यालय में आयोजित कार्यक्रम में सेना के कर्नल विक्रम गिल ने मुख्यातिथि के रूप में शिरकत की। कार्यक्रम में हरयाणवी गायक राममेहर मैहला, रामकेश जीवनपुर वाला व हरकेश चावरिया ने अपनी प्रस्तुति से सबका मन मोह लिया। स्कूली बच्चों द्वारा सामूहिक एवं एकल गान व नृत्य प्रतियोगितायें आयोजित की गईं तो रक्तदान शिविर भी लगा जिसमें 100 यूनिट से अधिक रक्त एकत्र किया गया।